ՀԻՄՆԱՎՈՐՈՒՄ

Աբովյանի համայնքային մարզահամալիրը «Հայաստանի ֆուտբոլի ֆեդերացիա» իրավաբանական անձանց միությանը անհատույց օգտագործման իրավունքով տրամադրելու մասին Աբովյան համայնքի ավագանու որոշման նախագծի ընդունման անհրաժեշտության վերաբերյալ

 Հիմք ընդունելով «Հայաստանի ֆուտբոլի ֆեդերացիա» իրավաբանական անձանց միության նախագահի գրությունները (մուտք՝ 2018 թվականի փետրվարի 12-ի N Պ-336 և փետրվարի 21-ի N Պ-431), ինչպես նաև հաշվի առնելով Աբովյան համայնքի սեփականություն հանդիսացող գույքի արդյունավետ կառավարման անհրաժեշտությունը, Աբովյան համայնքում ֆուտբոլային ավանդույթների զարգացման և սպորտային կյանքի ակտիվացման նպատակով անհրաժեշտություն է առաջացել Աբովյան համայնքի սեփականություն հանդիսացող Աբովյան քաղաքի Նաիրյան փողոցի թիվ 3 հասցեում գտնվող մարզահամալիրը անհատույց օգտագործման իրավունքով տրամադրել «Հայաստանի ֆուտբոլի ֆեդերացիա» իրավաբանական անձանց միությանը՝ անհատույց օգտագործման իրավունքը ձեռք բերելու պահից 5 տարվա ընթացքում մարզահամալիրը հիմնովին վերակառուցելու և միջազգային չափանիշներին համապատասխանեցնելու նպատակով։

 Աբովյանի համայնքային մարզահամալիրը «Հայաստանի ֆուտբոլի ֆեդերացիա» իրավաբանական անձանց միությանը անհատույց օգտագործման իրավունքով տրամադրելու մասին Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, ինչպես նաև Աբովյան համայնքի բյուջեի եկամուտներում և ծախսերում փոփոխություններ չեն առաջանում։

**ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**